CELEX: 62022TN0291
Language: mt
Date: 2022-05-18 00:00:00
Title: Kawża T-291/22: Rikors ippreżentat fit-18 ta’ Mejju 2022 – Pumpyanskiy vs Il-Kunsill

4.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 257/47
            
         
      Rikors ippreżentat fit-18 ta’ Mejju 2022 – Pumpyanskiy vs Il-Kunsill
      (Kawża T-291/22)
      (2022/C 257/61)
      Lingwa tal-kawża: il-Franċiż
      
         Partijiet
      
      
         Rikorrent: Alexander Dmitrievich Pumpyanskiy (Genève, l-Isvizzera) (rappreżentanti: T. Bontinck, A. Guillerme u L. Burguin, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kunsill (PESK) 2022/397 (1) tad-9 ta’ Marzu 2022, sa fejn hija tinkludi lir-rikorrent fin-Nru 719 tal-anness ta’ din id-deċiżjoni;
               
            
                  —
               
               
                  tannulla r-Regolament ta’ Implimentazzjoni (UE) 2022/396 (2), tad-9 ta’ Marzu 2022, sa fejn huwa jinkludi lir-rikorrent fin-Nru 719 tal-Anness I ta’ dan ir-regolament;
               
            
                  —
               
               
                  tikkundanna lill-Kunsill għall-ħlas tas-somma ta’ EUR 100 000, b’mod provviżorju, bħala kumpens għad-dannu morali mġarrab mir-rikorrent;
               
            
                  —
               
               
                  tikkundanna lill-Kunsill għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv, ibbażat fuq il-ksur tad-dritt għal protezzjoni ġudizzjarja effettiva u fuq l-obbligu ta’ motivazzjoni tal-amministrazzjoni.
               
            
                  2.
               
               
                  It-tieni motiv, ibbażat fuq żball manifest ta’ evalwazzjoni fir-rigward tal-motivi invokati mill-Kunsill.
               
            
                  3.
               
               
                  It-tielet motiv, ibbażat fuq il-ksur tal-prinċipju ta’ proporzjonalità u tad-drittijiet fundamentali, f’dak li jirrigwarda l-adozzjoni tal-miżuri restrittivi fil-konfront tar-rikorrent u fuq l-indħil mhux iġġustifikat fid-drittijiet fundamentali tiegħu previsti mill-Karta tad-Drittijiet Fundamentali tal-Unjoni Ewropea.
               
            
                  4.
               
               
                  Ir-raba’ motiv, ibbażat fuq il-ksur tal-prinċipju ta’ ugwaljanza fit-trattament u tal-prinċipju ta’ ċertezza legali, f’dak li jirrigwarda l-applikazzjoni tal-kriterju li jkopri l-persuni “assoċjati” ma’ persuni inklużi fil-lista tal-persuni suġġetti għal miżuri restrittivi.
               
            
         (1)  Deċiżjoni tal-Kunsill (PESK) 2022/397 tad-9 ta’ Marzu 2022 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (ĠU 2022, L 80, p. 31, rettifika fil-ĠU 2022, L 117, p. 118).
      
         (2)  Regolament ta’ Implimentazzjoni tal-Kunsill (UE) 2022/396 tad-9 ta’ Marzu 2022 li jimplimenta r-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (ĠU 2022, L 80, p. 1, rettifika fil-ĠU 2022, L 117, p. 117).